Tommy Cash

Tomas Tammemets (pseudonüüm Tommy Cash ehk TOMM¥ €A$H, venepäraselt Томми Кэш, ka Kanye East; sündinud 18. novembril 1991 Tallinnas) on Eesti poplaulja, visuaalkunstnik ja moedisainer.

Tommy Cash on tuntuks saanud oma sageli vulgaarsete laulutekstide, sürrealistlike muusikavideote ja visuaalloominguga, mida iseloomustab suguelundite tavatu ümberpaigutamine, teadlik seksuaalsete fetišitega mängimine ja mittebinaarne soorepresentatsioon. 

Enda sõnul on saab ta inspiratsiooni muu hulgas bluusist, gonzo-kirjandusest, heast pornost, psühhedeeliast ja koomiksitest.

Tema Instagrami lehel on üle 1 000 000 jälgija, kellest suurema osa moodustavad venelased. Teda on meedias nimetatud kaasaegse Eesti kõige olulisemaks kultuuriekspordiartikliks, kuid kritiseeritud, kuna ta on üks suuresti venelastest koosneva fännibaasiga kultuuritegelane, kes on Ukraina sõja ajal "vaikseks jäänud ja peitu pugenud".

15. veebruaril 2025 võitis ta konkursi Eesti Laul 2025 ehk Eurovisiooni lauluvõistluse Eesti eelvooru looga "Espresso Macchiato".

Režissöör Peeter Vihma on temast teinud filmi.

2025. aasta Eurovisiooni lauluvõistlusel sai Tommy Cash 356 punktiga kolmanda koha.

 Lapsepõlv ja haridus 
Tomas Tammemets on enda sõnul üles kasvanud Tallinna Kopli "getos" ja oma päritolult "ukraina-kasahstani vene-eesti kompott". Ta elas koos ema, isa ja vanaemaga ühetoalises korteris ja õppis tantsimist Kopli noortekeskuses. Ehkki tema lapsepõlvekodus räägiti vene keelt, on ta käinud eesti lasteaias ja õppinud eestikeelses Tallinna Kunstigümnaasiumis (gümnaasium jäi lõpetamata).
Tammemetsa esimesed töökohad olid kohvikus ja kinos, samuti on ta muru niitnud. 

 Looming 
"Idaeurooplase kuvandiga" Tommy Cash viljeleb erilist, šokeerivate sõnadega muusika- ja videožanri (mida ta ise on nimetanud post-soviet-räpiks). 

Räpi avastas Tomas Tammemets tänu freestyle-aeroobikatundidele, kus talle oli suureks inspiratsiooniks "tantsuõpetaja John, kes innustas teda oma peaga mõtlema ja leidma oma stiili".

pisi|Tommy Cash Peterburi muusikaklubi Morze laval (2020)
2012. aastal avaldas ta SoundCloudis oma esimesed laulud "Oldkool", "Dusk" ja "Toxic". Tema esimene avalik esinemine toimus sama aasta 7. detsembril Tallinnas, ühe osana Petersoni kohvikus aset leidnud moeetendusest.

Lugu "Oldkool" kasutati 2013. aastal toimunud ERKI moeshow' jaoks valminud visuaalis. Tommy Cashi esimene muusikavideo "Guez Whoz Bak" ilmus 26. septembril 2013. Selle video filmivõtted tehti autoromulas, lavastas Janar Aronija, produtseeris Robert Niko ja ühe kõrvalosatäitjana esines Marta Vaarik.

Tommy Cashi esimese albumi "Euroz Dollaz Yeniz" esitlus toimus 2014. aastal Tartus Feel Good Music Cafés. Aastatel 2014-2017 saatis teda tihti laval DJ Lauri Lember, miksides taustalugusid.

Venemaa kollektiivi Little Big produtsendid Ilja Prussikin ja Alina Pasok andsid koostöös Tommy Cashiga 2015. aastal välja loo "Give Me Your Money". Samal aastal avaldas ta ka uued muusikavideod "ProRapSuperstar" (kaasautorid Sander Joon, Mikk Mägi) ja "Leave Me Alone". 

Oma esimesel kontsertreisil 2016. aasta suvel esines Tommy Cash Lätis, Austrias, Saksamaal, Hispaanias ja Prantsusmaal. Samal aastal laadis ta SoundCloudi loo "Winaloto", millest on saanud tema populaarseim lugu: seda on Youtube'is vaadatud üle 6,1 miljoni korra. Sama looga esines ta külalisena Colors Show'l, mille videot on vaadatud üle 7,9 miljoni korra.

Tommy Cash esindas 2017. aastal Eestit Hollandis Groningenis toimunud popmuusika festivalil Eurosonic Noorderslag. 2017. aastal ilmus Youtube'is loo "Surf" muusikavideo, mille lavastas ta ise ja produtseeris Anna-Lisa Himma. 2017. aastal esines ta Eestis Õllesummeril ning ilmusid ka singlid "Rawr" (kaasautor Jaapani-Austraalia muusik Joji) ja "Cry" (abiks IC3PEAK ehk Venemaa eksperimentaalmuusikud Anastasia Kreslina ja Nikolai Kostilev). Ta osales ka Charli XCX mixtape'i loos "Delicious" ning tegi kaasa Charli XCX-i muusikavideos "Boys".

2018. aastal ilmusid lugude "Pussy Money Weed" ja "Lil Molly" muusikavideod.

Tommy Cashil on SoundCloudis, Youtube’is ja Instagramis sadu tuhandeid jälgijaid. Ise on ta öelnud, et ta laulud räägivad temast ja tema elust, sellest, mida ta teeb ja mõtleb. Tommy Cashi sõnul on teda enim mõjutanud artistid Kanye West, Ninja (Die Antwoord), Erykah Badu, George Clinton, Andre3000, Kid Cudi ja Ray Manzarek.

 Auhinnad 
 2014 – R2 aastahiti eriauhind aasta demo eest
 2014 – Eesti hiphopi auhind – aasta uus tulija
 2017 – Eesti hiphopi auhind – aasta artist, aasta video, aasta lugu
 2017 – Eesti muusikaauhind – aasta muusikavideo kategoorias ("Winaloto" eest) 
 2018 – Eesti muusikaauhind – parima video kategoorias (muusikavideo "Surf" eest)
 2025 – Eesti Laul – esikoht Eurovisiooni Eesti eelvõistlusel

 Diskograafia 
PealkiriAastaProdutsendid"Oldkool"2012Tommy Cash"Dusk"2012Tommy Cash"Toxic"2012Tommy Cash"Guez Whoz Bak"2013Robert Niko, Janar Aronija"Alien Tears"2014Tommy Cash"Euroz Dollaz Yeniz"2014Tommy Cash"Leave Me Alone"2015Tommy Cash, Anna-Lisa Himma"ProRapSuperstar"2015Sander Joon, Mikk Mägi"Winaloto"2016Ivan Nezhentsev"Orange Soda"2016Tommy Cash"Surf"2017Anna-Lisa Himma"Rawr"2017Tommy Cash, Joji"Cry"2017Anastasia Kreslina, Nikolai Kostilev, Tommy Cash"Pussy Money Weed"2018Tommy Cash, Anna-Lisa Himma"Little Molly"2018Tommy Cash, Anna-Lisa Himma"X-Ray"2018Tommy Cash, Anna-Lisa Himma"Sdubid"2019Tommy Cash, Elisa Johanna Känd"Zuccenberg"2021Tommy Cash, Suicideboys"Untz Untz"2024Alina Pasok, Tommy Cash"Espresso Macchiato"2025Johannes Naukkarinen, Alina Pasok, Ivan Nezhentsev"Ok"2025Tommy Cash, Edwyn Roberts

 Tegevus moedisainerina 
9. jaanuaril 2018 tuli Tommy Cash välja oma rõivakollektsiooniga, mis koosnes unisex-pusadest, T-särkidest, sallidest, sokkidest ja rulast. Inspiratsiooni sai ta oma iidoli Kanye Westi rõivakollektsioonist, samuti Ida-Euroopa kultuuriruumist. Nii võis tootevalikust leida näiteks kapuutsiga dressipluusi, millel on kujutatud Anne Veski ja tekst "Roosiaia kuninganna", oranži dressipluusi "Pavel" ja T-särgi "Kanye East".

Tommy Cash on osalenud visuaalkunstnik Rick Owensi moeetendusel. Ta miksis Owensi moeetenduse jaoks kokku oma laulud "Leave Me Alone" ja "Pussy Money Weed". Tommy Cash kõndis moelaval ka ise, kandes auklikku beeži särki ja alt laienevaid musti pükse.

 Loomes kasutatud üllatusvõtete näiteid 
2015. aastal muusikapalale "Give Me Your Money" tehtud videos, mis valmis koostöös Peterburi kollektiiviga Little Big ja kohalike ametivõimudega, lasti Tommy Cashil esineda Venemaa relvajõudude lahinguvarustuses soomustransportööril MT-LB.

2019. aastal Tallinnas Kumu kunstimuuseumis toimunud Rick Owensi ja Tommy Cashi näitusel "Süütud ja neetud" oli ühe eksponaadina ("One Million in Cash") klaasist anum, mille sees hoiti umbes miljonit seemnerakku. Tommy Cashi andmetel pärinesid need kõik vaid ühest tema (viljakuskliinikus esile kutsutud) seemnepurskest; ühtlasi sai sellest Eesti ajaloos teadaolevalt esmakordne inimese sperma väljapanek kunstinäitusel. 

 Õigusvaidlused 
Tommy Cash kogus 2017. aastal fännidelt muusikavideo tegemiseks Eesti idufirma Fanvestory platvormi kaudu 12 000 eurot, kuid videot ei teinud ning kasutas raha muude tegevuste jaoks, teavitades sellest ka investoreid.

2021. aasta kevadel teatas Tommy Cash, et tema koostöös suurkorporatsiooniga Adidas valmistati maailma pikim kets. Kuna väidetavalt Tommy Cashi poolt disainitud jalanõu sarnanes vendade Steven ja Billy Dufala ("The Dufala Brothers") 2009. aastal loodud skulptuuridega, mis kujutasid ülipikka versiooni Nike spordijalatsi mudelist Nike Air Force 1, esitasid visuaalkunstnikud vennad Dufalad Adidasele ja Tomas Tammemetsale hagihoiatuse ja teatasid kavatsusest asi vajaduse korral kohtusse anda. 2022. aasta veebruaris väideti ajalehes Müürileht ilmunud artiklis viitega Tommy Cashi endistele kaastöötajatele, kes soovisid jääda anonüümseteks, et see ideevargus polnud üksikjuhtum. 

2022. aasta jaanuaris ilmusid pseudonüümi (kasutajanime) Dimmi Taburets all Instagrami jt visuaalkunsti viljelevatele sotsiaalmeedia kontodele venekeelsed postitused, milles Tommy Cashi süüdistati loomevarguses, kuna ta olevat kasutanud teise kunstniku ideid ja visandeid, kuid polevat viidanud autorile. Tommy Cash kinnitas kohe seejärel ajakirjanduses, et ta on selle väidetavalt Ukrainas elava visuaalkunstnikuga telefonivestluste kaudu tuttav, palus temalt Instagramis avalikult vabandust ja parandas oma sotsiaalmeediapostitustel viited. 

 Isiklikku 
Tammemets on öelnud, et tema isapoolne vanaema on pärit Venemaalt Nižni Novgorodist ja vanaisa eestlane, aga ema on ukrainlanna, kelles voolab "natuke ka kasahhi verd".«Бабушка у меня из Нижнего Новгорода, дедушка – эстонец. Так папа получился, – рассказывает Томми. – А мамка – украинка, и казахской крови немножко».  Svetlana Karabut (intervjuu Tommy Cashiga) Кэш see on? Postimees (vene k) 22.02.2015 Tammemetsa emakeelteks on eesti ja vene keel, kuid viimasel ajal on kõige harjumuspärasem inglise keel.Tommy Cash: lähen Eurovisioonile võidu järele ERR Eeter, 15.02.2025. Talle on lapsepõlvest saati meeldinud lugeda ja just inglise keeles. Tema senine looming on ingliskeelne. Küsimusele, kas ta on mõelnud eesti- või venekeelse loo või plaadi peale, vastas Tammemets: "olen väsinud küsimusest, kas ma olen eestlane või venelane"... "olen segu kõrgkunstist, elu paroodiast ja teadlikust šokiteraapiast"... "ja ma olen eestlane, aga ma ei pea seda rõhutama".  

Aastatel 2014–2019 oli Tomas Tammemets lähedastes isiklikes suhetes oma mänedžeri Anna-Lisa Himmaga, kes on eesti laulja Nancy Himma tütar. Anna-Lisa Himma oli mänedžeriametis 2014. aastast. Juunis 2018 andis Tommy Cash teada, et Himma keskendub edaspidi loomingulisele poolele ja loobub tema mänedžeri ametist, kuid selle, kes saab Himma mantlipärijaks, jättis Tommy Cash saladuseks.Suhe läbi: Tommy Cash vahetab välja mänedžeri Anna-Lisa Himma Postimees/Elu24, 07.06.2018. Meedias spekuleeriti samal ajal, et Tommy Cash olevat uues suhtes ning abiellunud Venemaa tüdrukutebändi Serebro endise liikme, modell Jekaterina Kistšukiga.Südameid kahe naise jaoks: kas Tommy Cash vahetas Nancy tütre vene lauljatari vastu? Postimees/Elu24, 30.12.2018.Fotod | Kas tõesti!? Tommy Cash abiellus Vene popstaariga Õhtuleht.ee, 07.03.2019. Hiljem selgus, et sotsiaalmeediasse postitatud pildid, "yes" sõnumid ja pulmavideo olid vaid Tommy Cashi albumi "¥€$" promo. Himma teatas 2019. aasta lõpus, et tema ja Tommy Cashi vaheline paarisuhe on läbi. Pärast seda on Himma olnud Tommy Cashi 2021. aastal avaldatud muusikavideo "Racked" režissöör, Jekaterina Kistšuki 2022. aastal avaldatud muusikavideo "Out Of Luck" režissöör ja kunstiline juht ning loonud moebrändi, mis on inspireeritud Jekaterina Kistšukist (Katya Kischuk).

2025. aasta seisuga on Tammemetsa elukaaslane Polina Gribanova,Margaret Petrova. Fotod | Kaunis paar! Tommy Cash võttis Eesti Laulu proovi kaasa oma venelannast kallima Kroonika/Delfi, 14.02.2025. kes tegutseb modellina ja on pärit Venemaalt Novosibirskist.

 Viited 

Kategooria:Eesti lauljad
Kategooria:Eesti esindajad Eurovisiooni lauluvõistlusel
Kategooria:Eesti venelased
Kategooria:Sündinud 1991